# בארתולומיאו דיאס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
דיאס וצוותו מקיפים את כף התקווה הטובה

בארתולומיאו דיאס (יש לבטא: דיאש) (1450 - 29 במאי, 1500) היה מגלה ארצות פורטוגזי.

הנסיך ז'ואאו (João), בנו של המלך אלפונסו החמישי, מונה על ידי המלך בשנות ה-70 של המאה ה-15 לאחראי על גילוי ארצות בשם פורטוגל, להאדרת הכתר הפורטוגזי והצי שלו. באותה תקופה נחסמו דרכי המסחר היבשתיות להודו כמעט לחלוטין בפני בני אירופה, ולכן הייתה קדימות לגילוי דרכים חלופיות - ימיות - לארץ זו.

הנסיך ז'ואאו שלח משלחות שונות לגילוי הקצה הדרומי של אפריקה, נקודה שהייתה בלתי ידועה ובגדר תעלומה לבני אותה תקופה. הספנים היוצאים למסעות צויידו בעמודי אבן ובראשם הצלב המלכותי הפורטוגזי, אותם היה עליהם להציב בכל חוף אליו יגיעו, כציון לכיבושו על ידי הצי הפורטוגזי.

משלחת בפיקוד מגלה הארצות דייגו קאו יצאה ושטה לאורך החוף המערבי של אפריקה, והציבה את עמוד האבן שלה בחוף אנגולה של ימינו, שם סברה שנמצאת נקודת קצה אפריקה. דייגו קאו חזר כגיבור וזכה באותות ובכבוד רב.

בסיורו הבא הוא גילה נקודה דרומית עוד יותר לחופי נמיביה, אך הפעם נקודת הקצה החדשה התקבלה בפקפוק מה. אז שלח ז'ואאו, שהפך למלך לבינתיים, את ברתולומיאו דיאס בראש שלוש ספינות, עם טובי הספנים של הצי - פרו דה אלנקוור, וזואו דה סנטיאגו - לגלות סוף סוף את נקודת הקצה הנכונה ובכך להתוות את הדרך החדשה להודו.

ב-1487 יצא דיאס בראש משלחתו אל דרומה של אפריקה. באחד מעיקולי החוף פקדה סערה את המשלחת והיא נאלצה להעמיק אל תוך הים, אך כשניסה לחזור לחוף גילה שהוא נעלם. הוא הבין שחצה את הקצה הדרומי והוא עתה בצידה המזרחי של אפריקה. הדבר היה בתאריך ה-6 בינואר 1488.

עתה נותר רק להגיע להודו ולזכות בתהילה רבה, אך דווקא אז התמרד הצוות ודרש לחזור הביתה. המשלחת חזרה, כשהפעם ראתה את דרום אפריקה וכינתה את נקודת הקצה בשם "כף הסערות". בהמשך שונה השם ל"כף התקווה הטובה".

דיאס רצה לארגן משלחת חדשה ולצאת מייד אל עבר הודו, אך אז להיטותו של המלך פחתה, ומסעות הגילוי הפורטוגזים נעצרו ל-9 שנים. בינתיים גילה קולומבוס את אמריקה, אותה חשב להודו, ונראה היה שלא נחוץ לגלות את הודו שוב בנתיב של דיאס.

לבסוף זכה ואסקו דה גאמה להשלים את המשימה, לאחר שהמלך החדש מנואל הראשון, העדיף את שירותיו על פני אלו של דיאס. דיאס עזר לוסקו דה גאמה בניווט, והובילו עד חופי אפריקה, אל עיר הנמל מינה, בחוף המזרחי של אפריקה.

דיאס טבע לבסוף עם ספינתו, שנטרפה בקרבת כף התקווה הטובה, כששימש כקברניט משנה לצד מגלה הארצות פדרו קברל, מגלה ברזיל.

מקור: http://he.wikipedia.org../../../%D7%91/%D7%90/%D7%A8/%D7%91%D7%90%D7%A8%D7%AA%D7%95%D7%9C%D7%95%D7%9E%D7%99%D7%90%D7%95_%D7%93%D7%99%D7%90%D7%A1.html

קטגוריות: מגלי ארצות | פורטוגזים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Brezhoneg
- Bosanski
- Deutsch
- Español
- Eesti
- فارسی
- Suomi
- Français
- Hrvatski
- Ido
- Italiano
- 日本語
- Nederlands
- Norsk (bokmål)
- Polski
- Português
- Română
- Русский
- Simple English
- Svenska
- Türkçe
- 中文